Sind سِندھ, Sindh 2012 El Sind el ze 'na provinsa meridionałe de el Pakistan. Ła ze dełimitada a ovest da ła Kaena Kirtar, a est da el Dezerto de el Tar, a sud ła ze bañada da el Mar Arabego. El ze un teritorio fondamentalmente pian ke el se alsa un poko inte ła Kaena Kirtar a ovest. El konprende el korso inferior e el delta de el fiume Indo, ke el ło traversa da nordest a sudovest; inportanti i ze i kanałi artifisiałi ke i va a irigar el teritorio inte ła so drita idrografega. Ła banda oriental ła ze okupada da ła porsion osidental de el Dezerto de el Tar; ła estrema banda meridional ła ze invese okupada da ła porsion setentrional de el Ran de Kuc. El ga klima arido, da dezerto kaldo . Łe sità pi' inportanti łe ze el kavołogo Karaci e Hèderabàd. Ła vien koltivada soło ke inte łe zone irigae, indove i vien su koton e sereałi.